CELEX: 32020D0290
Language: lv
Date: 2020-02-28 00:00:00
Title: Komisijas īstenošanas lēmums (ES) 2020/290 (2020. gada 28. februāris), ar ko bez spēkā esošo pasākumu grozīšanas izbeidz daļēju starpposma pārskatīšanu attiecībā uz kompensācijas maksājumu, kas piemērojams Indijas izcelsmes plastiskā čuguna cauruļu un caurulīšu importam

2.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 61/6
               
            
         KOMISIJAS ĪSTENOŠANAS LĒMUMS (ES) 2020/290
         (2020. gada 28. februāris),
         ar ko bez spēkā esošo pasākumu grozīšanas izbeidz daļēju starpposma pārskatīšanu attiecībā uz kompensācijas maksājumu, kas piemērojams Indijas izcelsmes plastiskā čuguna cauruļu un caurulīšu importam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1037 par aizsardzību pret subsidētu importu no valstīm, kas nav Eiropas Savienības dalībvalstis (1), un jo īpaši tās 14. panta 1. punktu,
         pēc dalībvalstu informēšanas,
         tā kā:
         1.   PROCEDŪRA
         
         1.1   Spēkā esošie pasākumi
         
         
                     (1)
                  
                  
                     Ar Komisijas Īstenošanas regulu (ES) 2016/387 (2) (“sākotnējā regula”) Eiropas Komisija (“Komisija”) noteica galīgo kompensācijas maksājumu Indijas izcelsmes plastiskā čuguna (saukta arī par čugunu ar lodveida grafītu) (“DCIT”) cauruļu un caurulīšu importam (“pārskatāmais ražojums”).
                  
               
                     (2)
                  
                  
                     Uz pārskatāmo ražojumu attiecas arī galīgais antidempinga maksājums, kas noteikts ar Komisijas Īstenošanas regulu (ES) 2016/388 (3), kura grozīta ar Īstenošanas regulu (ES) 2016/1369 (4).
                  
               1.2.   Pārskatīšanas pieprasījums
         
         
                     (3)
                  
                  
                     Komisija 2018. gada 24. jūlijā saņēma pieprasījumu saskaņā ar Regulas (ES) 2016/1037 (“pamatregula”) 19. pantu veikt spēkā esošā kompensācijas maksājuma daļēju starpposma pārskatīšanu, ko bija iesniedzis ražotājs eksportētājs Electrosteel Castings Limited (“ECL”).
                  
               
                     (4)
                  
                  
                     Sākotnējā izmeklēšanā Komisija konstatēja, ka ECL kompensācijas maksājums ir 9,0 %.
                  
               1.3.   Daļējas starpposma pārskatīšanas sākšana
         
         
                     (5)
                  
                  
                     Komisija nolēma sākt daļēju starpposma pārskatīšanu saskaņā ar pamatregulas 19. pantu, to attiecinot tikai uz ECL un ar to saistīto uzņēmumu Indijā subsidēšanas pārbaudi. Komisija 2018. gada 4. decembrīEiropas Savienības Oficiālajā Vēstnesī publicēja paziņojumu par procedūras sākšanu (“paziņojums par procedūras sākšanu”) (5).
                  
               
                     (6)
                  
                  
                     Pārskatīšanas izmeklēšanas periods bija no 2017. gada 1. aprīļa līdz 2018. gada 31. martam.
                  
               1.4.   Ieinteresētās personas
         
         
                     (7)
                  
                  
                     Paziņojumā par procedūras sākšanu Komisija aicināja ieinteresētās personas darīt zināmu savu viedokli. Turklāt Komisija par šo pārskatīšanu īpaši informēja attiecīgās valsts iestādes un aicināja tās piedalīties.
                  
               
                     (8)
                  
                  
                     Ieinteresētajām personām bija iespēja izteikt savu viedokli rakstiski un pieprasīt uzklausīšanu Komisijai un/vai tirdzniecības procedūru uzklausīšanas amatpersonai.
                  
               
                     (9)
                  
                  
                     Komisija noturēja divas uzklausīšanas ar ECL pārstāvjiem 2019. gada 26. aprīlī un 2019. gada 8. novembrī. Turklāt Komisija noturēja divas kopīgas uzklausīšanas pēc šādu uzņēmumu pieprasījuma: Hydro-Mat (Beļģija), Vodoskok (Horvātija), Rekalde (Spānija), Aquatubo (Spānija), Duna Armatura (Rumānija), G.M.
                        Tecnorappresentanze (Itālija), Termocentro (Itālija), WAPPTech Environmental Technology (Ungārija).
                  
               2.   PIEPRASĪJUMA ATSAUKŠANA
         
         
                     (10)
                  
                  
                     
                        ECL2019. gada 27. septembra e-pasta vēstulē informēja Komisiju par starpposma pārskatīšanas pieprasījuma atsaukšanu.
                  
               
                     (11)
                  
                  
                     Saskaņā ar pamatregulas 14. panta 1. punktu procedūru var izbeigt, ja pieprasījums ir atsaukts, ja vien šāda izbeigšana nav pretrunā Savienības interesēm.
                  
               
                     (12)
                  
                  
                     Izmeklēšanā netika atklāti nekādi apsvērumi, kas liecinātu, ka procedūras izbeigšana nebūtu Savienības interesēs.
                  
               3.   SECINĀJUMS
         
         
                     (13)
                  
                  
                     Komisija uzskatīja, ka daļējas starpposma pārskatīšanas procedūra būtu jāizbeidz bez oficiāla konstatējuma par būtiskām ilglaicīgām pārmaiņām un ECL subsidēšanas praksi.
                  
               
                     (14)
                  
                  
                     Komisija secināja, ka daļējā starpposma pārskatīšana, kas attiecas tikai uz ECL subsidēšanas pārbaudi, būtu jāizbeidz, negrozot spēkā esošos pasākumus.
                  
               4.   INFORMĀCIJAS IZPAUŠANA
         
         
                     (15)
                  
                  
                     Visas ieinteresētās personas tika informētas par būtiskajiem faktiem un apsvērumiem, kas bija iepriekš minēto secinājumu pamatā, un pēc šīs informācijas izpaušanas tām tika dots laiks piezīmju iesniegšanai. Saņemtās dokumentācijas saturs nelika mainīt secinājumu.
                  
               
                     (16)
                  
                  
                     Šis lēmums ir saskaņā ar atzinumu, kuru sniegusi komiteja, kas izveidota ar pamatregulas 25. panta 1. punktu,
                  
               IR PIEŅĒMUSI ŠO LĒMUMU.
         
            1. pants
            Ar šo tiek izbeigta tā kompensācijas maksājuma daļēja starpposma pārskatīšana, kuru piemēro Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam, uz ko pašlaik attiecas KN kodi ex 7303 00 10 un ex 7303 00 90 (TARIC kodi 7303001010 un 7303009010), izņemot plastiskā čuguna caurules un caurulītes bez iekšējā un ārējā pārklājuma (“neapstrādātas caurules”).
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 28. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 176, 30.6.2016., 55. lpp.
         
         
            (2)  Komisijas 2016. gada 17. marta Īstenošanas regula (ES) 2016/387, ar ko nosaka galīgo kompensācijas maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam (OV L 73, 18.3.2016., 1. lpp.).
         
            (3)  Komisijas 2016. gada 17. marta Īstenošanas regulu (ES) 2016/388 par Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importu (OV L 73, 18.3.2016., 53. lpp.).
         
            (4)  Komisijas 2016. gada 11. augusta Īstenošanas regula (ES) 2016/1369, ar kuru groza Īstenošanas regulu (ES) 2016/388, ar ko nosaka galīgo antidempinga maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam (OV L 217, 12.8.2016., 4. lpp.).
         
            (5)  Paziņojums par daļējas starpposma pārskatīšanas sākšanu attiecībā uz kompensācijas maksājumu, kas piemērojams Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam (OV C 437, 4.12.2018., 32. lpp.).